title: Pėlvėškē
text: Pėlvėškiū kaimalis ikorts XVI o. pradiuo pradiejos kėrstė Sūdovuos mėškos, šalėp Pėlvės ė Šešopės opiu santakas. Šalėp Pėlvėškiū ējė kels nū Kauna lėgė Prūsėjės. 1536 m. vagol karalienės Buonas prėvėlegėje miestaliou soteiktas Magdeborga teisės. 1559 m. G. Vuoluovičės Sūdovuos gėriu aprašīmė Pėlvėškē ožvadintė, kāp "Naus miestalės". 1567 m. miestalis prėgoė Mėkaluojou Sapiegā. 1656 m. parbūdavuota katalėku bažnītalė. 1756 m. ikorta parapėjė. XVIII o. Pėlvėškiūs bova pradiuos muokīkla, miestali valdė seniūns. 1777 m. mėnavuojama parapėjėnė muokīkla. 1791 m. miestalės gava savėvaldas privelėjės. Nū 1918 m. lėgė 1950 m. Pėlvėškē bova valstiaus cėntros. Ontruosės Svieta vainuos čiesė, nacē ėštruotėjė aple 1800 Pėlvėškiūs gīvenosiu žmuoniū.